CELEX: 31986D0074
Language: el
Date: 1986-02-20 00:00:00
Title: 86/74/ΕΟΚ: Απόφαση της Επιτροπής της 20ής Φεβρουαρίου 1986 για την έγκριση του ειδικού προγράμματος της αυτόνομης επαρχίας του Trento σχετικά με την ανάπτυξη της παραγωγής του βοείου, προβείου και αιγείου κρέατος, σύμφωνα με τον κανονισμό (ΕΟΚ) αριθ. 1944/81 του Συμβουλίου (Το κείμενο στην ιταλική γλώσσα είναι το μόνο αυθεντικό)

Avis juridique important

|

31986D0074

86/74/ΕΟΚ: Απόφαση της Επιτροπής της 20ής Φεβρουαρίου 1986 για την έγκριση του ειδικού προγράμματος της αυτόνομης επαρχίας του Trento σχετικά με την ανάπτυξη της παραγωγής του βοείου, προβείου και αιγείου κρέατος, σύμφωνα με τον κανονισμό (ΕΟΚ) αριθ. 1944/81 του Συμβουλίου (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 076 της 21/03/1986 σ. 0051 - 0051

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 20ής Φεβρουαρίου 1986  για την έγκριση του ειδικού προγράμματος της αυτόνομης επαρχίας του Trento σχετικά με την ανάπτυξη της παραγωγής του βοείου, προβείου και αιγείου κρέατος, σύμφωνα με τον κανονισμό (ΕΟΚ) αριθ. 1944/81 του Συμβουλίου  (Το κείμενο στην ιταλική γλώσσα είναι το μόνο αυθεντικό)  (86/74/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1944/81 του Συμβουλίου της 30ής Ιουνίου 1981 περί θεσπίσεως κοινής δράσεως για την προσαρμογή και τον εκσυγχρονισμό της διαρθρώσεως της παραγωγής βοείου, προβείου και αιγείου κρέατος στην Ιταλία (1), όπως τροποποιήθηκε τελευταία από τον κανονισμό (ΕΟΚ) αριθ. 797/85 (2), και ιδίως το άρθρο 2 παράγραφος 3,  Εκτιμώντας:  ότι η ιταλική κυβέρνηση ανακοίνωσε στις 7 Μαρτίου 1985 το ειδικό πρόγραμμα της αυτόνομης επαρχίας Trento σχετικά με την ανάπτυξη της παραγωγής βοείου, προβείου και αιγείου κρέατος και, επιπλέον, ανακοίνωσε την προσαρμογή του εν λόγω προγράμματος στις 4 Νοεμβρίου 1985·  ότι το εν λόγω πρόγραμμα συμπεριλαμβάνει τις ενδείξεις και διατάξεις που αναφέρονται στο άρθρο 5 του κανονισμού (ΕΟΚ) αριθ. 1944/81 που αποδεικνύουν ότι οι στόχοι του εν λόγω κανονισμού μπορούν να επιτευχθούν και ότι πληρούνται οι όροι του εν λόγω κανονισμού·  ότι ο δικαιούχος πρέπει να διαθέτει επαρκή επαγγελματική ικανότητα, σύμφωνα με το άρθρο 2 παράγραφος 1 στοιχείο β) του κανονισμού (ΕΟΚ) αριθ. 797/85·  ότι οι προϋποθέσεις για τη χορήγηση των ενισχύσεων στις επενδύσεις στον τομέα της παραγωγής γαλακτοκομικών προϊόντων πρέπει να συμφωνούν με το άρθρο 3 παράγραφος 3 του κανονισμού (ΕΟΚ) αριθ. 797/85·  ότι η επιπλέον πριμοδότηση που αναφέρεται στο άρθρο 3 παράγραφος 1 στοιχείο ε) του κανονισμού (ΕΟΚ) αριθ. 1944/81 περιορίζεται σε αριθμό αγελάδων που περιλαμβάνεται μεταξύ τριών κατά κατώτατο όριο και 20 κατ' ανώτατο όριο, άσχετα με τη νομική φύση των εκμεταλλεύσεων·  ότι ζητήθηκε η γνώμη της Επιτροπής του ΕΓΤΠΕ σχετικά με τα δημοσιονομικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το ειδικό πρόγραμμα της αυτόνομης επαρχίας Trento σχετικά με την ανάπτυξη της παραγωγής βοείου, προβείου και αιγείου κρέατος, το οποίο ανακοινώθηκε στις 7 Μαρτίου 1985 από την ιταλική κυβέρνηση, σύμφωνα με τον κανονισμό (ΕΟΚ) αριθ. 1944/81, καθώς και η προσαρμογή του εν λόγω προγράμματος, η οποία ανακοινώθηκε στις 4 Νοεμβρίου 1985.  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 20 Φεβρουαρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 197 της 20. 7. 1981, σ. 27.  (2) ΕΕ αριθ. L 93 της 30. 3. 1985, σ. 1.